**FELHÍVÁS**

**Bursa Hungarica Felsőoktatási Önkormányzati Ösztöndíjrendszer**

**2019. évi forduló**

A Bursa Hungarica Ösztöndíjban az 51/2007. (III. 26.) Kormányrendelet 18. § (2) bekezdése alapján kizárólag a települési önkormányzat területén állandó lakóhellyel (a továbbiakban: lakóhely) rendelkezők részesülhetnek. [A Kormányrendelet „állandó lakóhely” fogalma a polgárok személyi adatainak és lakcímének nyilvántartásáról szóló 1992. évi LXVI. törvény „lakóhely” fogalmának feleltethető meg, amelyet a pályázó a lakcímkártyájával tud igazolni.]

***Nem részesülhet ösztöndíjban az a pályázó, aki:***

*- a Magyar Honvédség és a rendvédelmi feladatokat ellátó szervek hivatásos és szerződéses állományú hallgatója*

*- doktori (PhD) képzésben vesz részt*

*- kizárólag külföldi intézménnyel áll hallgatói jogviszonyban és/vagy vendéghallgatói képzésben vesz részt.*

A pályázat beadáshoz az EPER-Bursa rendszerben egyszeri pályázói regisztráció szükséges, melynek elérése: https://bursa.emet.hu/paly/palybelep.aspx

**Azok a pályázók, akik a korábbi pályázati években regisztráltak a rendszerben, már nem regisztrálhatnak újra, ők a meglévő felhasználónév és jelszó birtokában léphetnek be az EPER-Bursa rendszerbe.**

Az "A" típusú pályázatra azok az önkormányzat területén lakóhellyel rendelkező, hátrányos szociális helyzetű hallgatók jelentkezhetnek, akik felsőoktatási intézményben (felsőoktatási hallgatói jogviszony keretében) teljes idejű (nappali munkarend) alapképzésben, mesterképzésben, osztatlan képzésben vagy felsőfokú, illetve felsőoktatási szakképzésben folytatják tanulmányaikat.

A "B" típusú pályázatra jelentkezők közül csak azok részesülhetnek ösztöndíjban, akik a 2019. évi általános felvételi eljárásban először nyernek felvételt felsőoktatási intézménybe, és tanulmányaikat a 2019/2020. tanévben ténylegesen megkezdik.

**A pályázat benyújtásának módja és határideje**

A pályázatot az EPER-Bursa rendszerben kitöltve, véglegesítve, onnan kinyomtatva, aláírva kizárólag a lakóhely szerint illetékes települési önkormányzat polgármesteri hivatalánál kell benyújtani. A pályázat rögzítésének és az önkormányzathoz történő benyújtásának határideje:

**2018. november 6.**

***Papír alapon a Kunfehértói Polgármesteri Hivatalban (6413 Kunfehértó, Szabadság tér 8.) szükséges leadni az EPER-Bursa rendszer által generált, kinyomtatott és aláírt pályázatot a pályázó és a pályázóval egy háztartásban élők (a benyújtást megelőző) egy havi nettó jövedelemigazolásával, az eredeti hallgatói jogviszony igazolással együtt.***

A pályázatra vonatkozóan részletes információk (pályázati kiírások, tájékoztatók, elektronikus információs rendszer – EPER-Bursa) a [www.emet.gov.hu](http://www.emet.gov.hu/) honlapon találhatók.

**Kunfehértói Polgármesteri Hivatal**